تمت ارشفة منتديات نبع الفرات
[صورة]
سَرابك تَعباني !!
ساعه اتخايلك تفديني بالروح
وساعه اتضحي بيه إويه القرابين!
[صورة]
وساعات الوفه بس منك ايفوح
وساعه ابرُكبتي اتحد السِجا جين
[صورة]
[صورة]
مجنون اني اشوفك لمن اتروح
ونصير اثنينه ابجيتك مَجانين!!
[صورة]
عَلَي فَصلتك إباهاتي والنوح
ويحسدوني اعله ممشاك المحبين
[صورة]
مايدرون كَلبي امترس اجروح
وِدموع الفرح ما زارت العين
[صورة]
بس دَمع الحزن وبدمعي مَفضوح
جَمر ويخلي بخدودي النياشين!!
[صورة]
ترى اشمدريه اليكطع وَرده ويروح
يترك طَعنه بكلوب البساتين!!
[صورة]
اشلون اقرااك وانته ابكلشي ممسوح
ولا كلمة البقت حتى العَناوين!!
[صورة]
أمد ايدي واظنها الأيدك اتلوح
وتطلع وَهَم ما اعرفك رحت وين!!
[صورة]
سَرابَك تعباني إوفَحط الروح
كافي وهذا حدي اوياك يازين!
يسلمؤؤؤؤؤؤ ع الطرح
شكرا اختي على المتابعة الجميلة